### AIŠKINAMASIS RAŠTAS

**DĖL KLAIPĖDOS MIESTO SAVIVALDYBĖS TARYBOS 2016 M. BIRŽELIO 23 D. SPRENDIMO nR. t2-184 „DĖL KLAIPĖDOS MIESTO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO**

**1. Projekto rengimą paskatinusios priežastys.**

Klaipėdos miesto savivaldybės tarybos narių A. Petrošiaus, N. Puteikienės, J. Simonavičiūtės, Klaipėdos miesto savivaldybės tarybos ir mero sekretoriato siūlymai, Vyriausybės atstovų įstaigos Vyriausybės atstovo Klaipėdos ir Tauragės apskrityje teikimas, bei Klaipėdos miesto savivaldybės tarybos veiklos reglamento komisijos sprendimas lėmė Klaipėdos miesto savivaldybės tarybos (toliau – Taryba) sprendimo projekto dėl Klaipėdos miesto savivaldybės tarybos 2016-06-23 sprendimu Nr. T2-184 patvirtinto Klaipėdos miesto savivaldybės tarybos veiklos reglamento (toliau – Reglamentas) nuostatų pakeitimo rengimą.

Klaipėdos miesto savivaldybės tarybos veiklos reglamento komisija 2019-10-04, 2019-11-08, 2019-11-15, 2019-11-22, 2019-12-06, 2020-01-10, 2020-01-17 posėdžiuose (protokolai: 2019-10-15 Nr. TAR1-142; 2019-11-14 Nr. TAR1-164; 2019-11-22 Nr. TAR1-170; 2019-11-22 Nr. TAR1-175; 2019-12-06 Nr. TAR1-188, 2020-01-15 Nr. TAR1-6, 2020-01-20 Nr. TAR1-8) išnagrinėjo pateiktus siūlymus bei Vyriausybės atstovo Klaipėdos ir Tauragės apskrityje teikimą, nusprendė daliai jų pritarti ir siūlyti Tarybai Reglamento nuostatų pakeitimą.

**2. Sprendimo projekto tikslas ir uždaviniai.**

Sprendimo projektu siekiama suderinti Reglamento, Lietuvos Respublikos vietos savivaldos įstatymo nuostatas, pagal pateiktus pasiūlymus reglamentuoti tarybos narių teises, tarybos nario veiklos apmokėjimą, reglamentuoti savivaldybės kontrolieriaus pasisakymus atsakant į tarybos narių klausimus, nustatyti sprendimo projektų derinimo tvarką ir medžiagos pateikimą tarybos nariams atsižvelgiant į duomenų apsaugos aktualijas ir kt.

**3. Kokios numatomos naujos teisinio reglamentavimo nuostatos ir kokių rezultatų laukiama.**

Atsižvelgiant į šio aiškinamojo rašto 1 punkte išdėstytus argumentus, teikiamu sprendimo projektu siūloma papildyti Reglamentą naujomis nuostatomis, atitinkančiomis aktualų teisinį reglamentavimą, reglamentuoti tarybos narių teises, tarybos nario veiklos apmokėjimą, sprendimo projektų derinimo ir medžiagos pateikimą tarybos nariams atsižvelgiant į duomenų apsaugos aktualijas ir kt.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų parengti nereikia.

**6. Kiek biudžeto lėšų pareikalaus ar leis sutaupyti projekto įgyvendinimas, finansavimo šaltiniai.**

Šiam sprendimo projektui įgyvendinti papildomų lėšų nereikia.

 PRIDEDAMA:

1. Teisės aktų ištraukos, 1 lapas;
2. Sprendimo projekto lyginamasis variantas, 3 lapai;
3. Klaipėdos miesto savivaldybės tarybos nario Audriaus Petrošiaus Nr. 2019-09-30/1 rašto kopija, 1 lapas;
4. Klaipėdos miesto savivaldybės tarybos narės Alinos Velykienės 2019-09-23 rašto kopija, 1 lapas;
5. Klaipėdos miesto savivaldybės tarybos narių ir frakcijų pirmininkų Arvydo Vaitkaus ir Sauliaus Budino 2019-09-25 Nr. FR 2019/002 rašto kopija, 1 lapas;
6. Klaipėdos miesto savivaldybės tarybos narės Ninos Puteikienės 2019-10-04 Nr. 3/10 rašto kopija, 3 lapai;
7. Klaipėdos miesto savivaldybės tarybos narės Juditos Simonavičiūtės rašto kopija, 1 lapas;
8. Klaipėdos miesto savivaldybės tarybos narės Ninos Puteikienės 2019-11-23 Nr. 14/11 rašto kopija, 1 lapas;
9. Klaipėdos miesto savivaldybės tarybos ir mero sekretoriato 2019-12-04 Nr. TNS-336 rašto kopija, 1 lapas;
10. Vyriausybės atstovų įstaigos Vyriausybės atstovo Klaipėdos ir Tauragės apskrityje 2020-01-09 Nr. (5.4.)-TR4-1 rašto kopija, 2 lapai;
11. Klaipėdos miesto savivaldybės kontrolės ir audito tarnybos 2020-01-16 Nr. KAT13-(3.4)-6 rašto kopija, 2 lapai;
12. Klaipėdos miesto savivaldybės tarybos narės Elidos Mantulovos 2019-09-12 Nr. 2019-RK-001 rašto ir priedų kopijos, 2 lapai;
13. Klaipėdos miesto savivaldybės tarybos narės Elidos Mantulovos 2019-11-06 Nr. 2019-TS-002 rašto kopija, 1 lapas;
14. Klaipėdos miesto savivaldybės administracijos 2019-10-31 Nr. TAS-301 rašto kopija, 1 lapas;
15. Klaipėdos miesto savivaldybės tarybos ir mero sekretoriato 2020-01-06 Nr. TNS-14 rašto kopija, 2 lapai;
16. Klaipėdos miesto savivaldybės mero 2020-01-09 Nr. TNS-16 rašto kopija, 2 lapai;
17. Posėdžių protokolų kopijos, 16 lapų.

|  |  |
| --- | --- |
| Klaipėdos miesto savivaldybės tarybos ir mero sekretorius | Modestas Vitkus |